4.10.2022
FI
Euroopan unionin virallinen lehti
C 381/7
Ennakkoilmoitus yrityskeskittymästä (Asia: M.10873 - SANLAM / ALLIANZ / SANLAM ALLIANZ AFRICA JV) Yksinkertaistettuun menettelyyn mahdollisesti soveltuva asia (ETA:n kannalta merkityksellinen teksti)
(2022/C 381/06)
1.
Komissio vastaanotti 27. syyskuuta 2022 neuvoston asetuksen (EY) N:o 139/2004 4 artiklan mukaisen ilmoituksen ehdotetusta yrityskeskittymästä (1).
Ilmoitus koskee seuraavia yrityksiä: — Sanlam Limited (”Sanlam”, Etelä-Afrikka) — Allianz SE (”Allianz”, Saksa) — Sanlam Allianz Africa Proprietary Limited (”Sanlam Allianz Africa”, Etelä-Afrikka), uusi yhteisyritys.
Sanlam ja Allianz hankkivat sulautuma-asetuksen 3 artiklan 1 kohdan b alakohdassa ja 3 artiklan 4 kohdassa tarkoitetun yhteisen määräysvallan yrityksessä Sanlam Allianz Africa.
Keskittymä toteutetaan ostamalla uuden yhteisyrityksen osakkeita.
2.
Kyseisten yritysten liiketoiminnan sisältö on seuraava:
— Sanlam on kansainvälinen rahoituspalveluyhtymä, johon kuuluu useita vakuutuksenantajia, rahoituspalvelujen tarjoajia ja muita rahoituslaitoksia. — Allianz on maailmanlaajuinen integroitu rahoituspalvelukonserni, joka toimii henki- ja vahinkovakuutusten ja omaisuudenhoidon aloilla.
3.
Sanlam Allianz Africa toimii Sanlamin ja Allianzin välisenä yleisafrikkalaisena henki- ja vahinkovakuutusalan yhteisyrityksenä.
Sanlam osallistuu yksikköjensä kautta vakuutus- ja omaisuudenhoitotoimintaan Angolassa, Beninissä, Botswanassa, Burkina Fasossa, Etelä-Afrikassa, Gabonissa, Ghanassa, Guineassa, Kamerunissa, Keniassa, Kongossa, Madagaskarilla, Malawissa, Malissa, Mauritiuksella, Marokossa, Mosambikissa, Namibiassa, Nigerissä, Nigeriassa, Norsunluurannikolla, Ruandassa, Sambiassa, Senegalissa, Tansaniassa, Togossa ja Ugandassa.
Allianz osallistuu yksikköjensä kautta vakuutustoimintaan Burundissa, Egyptissä, Ghanassa, Kamerunissa, Keniassa, Madagaskarilla, Mauritiuksella, Marokossa, Nigeriassa, Norsunluurannikolla, Senegalissa, Tansaniassa ja Ugandassa.
4.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).
5.
Komissio pyytää kolmansia osapuolia esittämään ehdotettua toimenpidettä koskevat huomautuksensa.
Huomautusten on oltava komissiolla 10 päivän kuluessa tämän ilmoituksen julkaisupäivästä.
Huomautuksissa on aina käytettävä seuraavaa viitettä: M.10873 - SANLAM / ALLIANZ / SANLAM ALLIANZ AFRICA JV (1) EUVL L 24, 29.1.2004, s. 1 (”sulautuma-asetus”).
(2) EUVL C 366, 14.12.2013, s.
5.